שמואל רוזנטל

שמואל (שמוליק) רוזנטל (נולד ב-22 באפריל 1947) הוא כדורגלן עבר ישראלי, שחקן נבחרת ישראל בכדורגל בשנות השישים והשבעים והישראלי הראשון שזכה לחוזה מקצועני ושיחק בקבוצה אירופאית. רוזנטל שיחק בעיקר בעמדת הקשר השמאלי. רוזנטל נולד לשולמית, ילידת פולין, ולמרדכי, שנמנה עם סגל נבחרת ליטא בכדורגל שהשתתפה במכביה השנייה ב-1935. אביו נשאר בארץ ישראל לאחר הטורניר, ובסופו של דבר הצטרף להפועל פתח תקווה. רוזנטל החל לשחק כדורגל בהפועל פתח תקווה בגיל 10, ובסוף עונת 1963/1964 החל לשחק באופן קבוע בקבוצה הבוגרת. בעונות 1965/1966 ו-1966/1968 הציג יכולת גבוהה בליגה שזיכתה אותו בתואר כדורגלן העונה בישראל לעונות אלו. בקיץ 1971, קיבל הצעה להתאמן עם קבוצת בורוסיה מנשנגלדבך מהבונדסליגה, בעת שהיה במחנה אימונים וסיבוב של משחקי אימון עם הפועל פתח תקווה באירופה. בנוסף בדק רוזנטל מספר הצעות לחותם על חוזה מקצועני עם קבוצה באירופה. על פי הכללים באותה עת, מעבר של שחקנים בין מדינות חייב תקופת הסגר של 12 חודשים, שבמסגרתה השחקן לא יוכל לקחת חלק פעיל בתחרויות. באוגוסט הודיע רשמית שהוא מבקש להיכנס לתקופת הסגר. בעקבות הכניסה להסגר תבעה אותו הפועל פתח תקווה על הפרת חוזה. בהמשך התאמן מדי פעם עם הקבוצה בתקופת ההסגר, אך לא שיחק. במאי 1972 חתם באופן רשמי על חוזה עם בורוסיה מנשנגלדבך והצטרף לאימוני הקבוצה, ובכך היה לכדורגלן הישראלי הראשון שחתם על חוזה מקצועני עם קבוצה אירופאית בכירה. אמנם היו לפניו שחקנים ישראלים ששחקו בצורה מקצוענית ברחבי העולם, אך הם עשו זאת במדינות כמו דרום אפריקה ואוסטרליה שלא נחשבו כמובילות בכדורגל העולמי. באוגוסט 1972, שיחק לראשונה במדי הקבוצה. השחקן מרדכי שפיגלר גם הוחתם בקבוצה באותה עת, אך הקבוצה נאלצה לוותר עליו, לאחר שכבר החתימה שני שחקנים זרים, על פי המגבלות דאז. הוא הצליח להתקבל לקבוצה בזכות קשריו של עמנואל שפר, מאמן נבחרת ישראל, עם המאמן הגרמני האנס וייסוויילר. מנשגלדבאך נחשבה באותה עת כאחת מקבוצות העילית של הכדורגל האירופאי, ובשורותיה שיחקו שחקנים מובילים בנבחרת מערב גרמניה, כגון ברטי פוגטס וגינטר נצר, שנחשב אז בעיני רבים כשחקן הטוב בעולם. רוזנטל שיחק בקבוצה עונה אחת (1972/1973) שבסיומה הגיעה הקבוצה למקום החמישי בליגה הגרמנית. תחילה זכה רוזנטל להצלחה, אך בהמשך העונה איבד את מקומו בהרכב הראשון. הוא היה שותף ב-13 משחקים וכבש שער אחד. איתרע מזלו של רוזנטל, והוא חתם בקבוצה בדיוק באותה שנה בה התרחש טבח הספורטאים באולימפיאדת מינכן. המוסד ביקש כי ישמרו על השחקן, וכתוצאה מכך התלוו לקבוצה שוטרים גרמנים לכל מקום. השחקנים במינשנגלאדבך, שמעולם לא היו רגילים להתנהגות כזאת, ראו בכך מטרד של ממש, מחו קשות על הליווי ובקשו מראשי המועדון לשחרר את השחקן הישראלי. בנוסף, היה חשש, כי אם ינסו לפגוע ברוזנטל, הדבר יעשה ללא הבחנה, וכתוצאה מכך שחקנים גרמנים יפגעו גם הם. בתחילת עונת 1973/1974 עוד שיחק רוזנטל בגרמניה, אך בהמשכה הוא חזר להפועל פתח תקווה, ושיחק שם שלוש שנים נוספות. הפועל פתח תקווה ירדה לליגת המשנה בסיום עונת 1975/1976, ולאחר מכן עזב רוזנטל ושיחק במשך שנתיים בבית"ר תל אביב. השיג השיא שלו עם הקבוצה היה הופעה בגמר גביע המדינה בכדורגל ביוני 1977, בו הפסידה למכבי תל אביב. באפריל 1978 חתם על חוזה בקבוצת "אוקלנד סטומפרס" מליגת ה-NASL האמריקנית, שם שיחק שתי עונות. בקיץ 1979 חזר לבית"ר תל אביב שם שיחק במשך שנתיים, אחר כך שנתיים בהפועל לוד, שם שיחק כבלם. בעונת 1983/1984 שיחק כמאמן שחקן במכבי הרצליה מליגה א'. ביולי 1984 חתם על חוזה כמאמן בבית"ר רמלה, אך בתחילת עונת 1984–1985 התפטר ועבר לאמן את הפועל לוד. אותה אימן שנתיים, כולל ירידה ועליה מהליגה הארצית בסוף עונת 1985/1986. אחר כך פרש מכדורגל. רוזנטל היה הקפטן של נבחרת הנוער של ישראל, ובמאי 1965 זכה עמה בגביע אסיה. עם נבחרת הנוער זכה שוב בגביע ב-1966 ו-1967. ביוני 1965 ערך את הופעת הבכורה שלו במדי נבחרת ישראל במשחק מול נבחרת בולגריה, במסגרת המשחקים המוקדמים לטורניר הגביע העולמי של 1966. אחר כך שיחק בנבחרת ישראל, בעת שזכתה במקום השלישי בגביע אסיה בכדורגל 1968, והוזמן פעמיים להיות חבר בנבחרת כוכבי אסיה. ב-1968 השתתף באולימפיאדת מקסיקו סיטי במדי נבחרת ישראל שסיימה במקום החמישי בטורניר. ב-1970 השתתף עם נבחרת ישראל בהעפלה לטורניר המונדיאל שנערך במקסיקו, ושיחק בהרכב הראשון בשלושת משחקי שלב הבתים מול נבחרת אורוגוואי, מול נבחרת שוודיה ומול נבחרת איטליה. ב-43 המשחקים שלו בנבחרת הוא שיחק בעיקר בתפקידים הגנתיים. בינואר 1973 שיחק במשחק ידידות יחד עם מנשנגלאדבך, נגד נבחרת ישראל בבלומפילד. בנובמבר 1973 שיחק את משחקו האחרון במדי נבחרת ישראל, במשחק ידידות מול נבחרת ארצות הברית. בסך הכל ייצג רוזנטל את ישראל ב-43 משחקים בינארציים, וכבש בהם שני שערים. לאחר הפרישה עבד רוזנטל כסוכן ביטוח, נקלע לחובות וב-1997 נעצר והורשע, לאחר שהודה בניסיון הברחה של 13 ק"ג קוקאין ממקסיקו לישראל. הוא נידון ל-13 שנים מאסר, אך השתחרר לאחר שריצה ארבע שנות מאסר. לאחר מכן[דרושה הבהרה] החל לעבוד בחברת החשמל. בעשור השני של המאה ה-21 עבר להתגורר בערד ושימש, בין היתר, כמנהל המקצועי של קבוצת מכבי ערד תמר. כדורגלן העונה בישראל (2) : 1965/1966, 1968/1969 מדיה וקבצים בנושא שמואל רוזנטל בוויקישיתוף שמואל רוזנטל, באתר ההתאחדות לכדורגל בישראל שמואל רוזנטל, באתר Transfermarkt שמואל רוזנטל, באתר Fussballdaten.de (בגרמנית) שמואל רוזנטל, באתר Soccerway שמואל רוזנטל, באתר WorldFootball.net שמואל רוזנטל, באתר National Football Teams דף השחקן באתר מוזיאון הפועל פתח תקווה יעקב בר-און, ‏מהמונדיאל ועד המעצר על הברחת קוקאין: סיפורו של הכדורגלן שמוליק רוזנטל, באתר מעריב אונליין, 12 ביוני 2018 אבינעם פורת, פורץ הדרך: הליגיונר הראשון של הכדורגל הישראלי, באתר ynet, 11 בספטמבר 2018 יהודה גורן, על העונה רצית את התואר הזה, מעריב, 30 במאי 1966 פרס כדורגלן השנה הוענק לשמואל רוזנטל, מעריב, 2 ביולי 1969 משה נהוראי, רוזנטל נכנס להסגר בינלאומי, מעריב, 24 באוגוסט 1971 רוזנטל החליט ללכת עד הסוף, מעריב, 6 בספטמבר 1971 צו עיכוב נגד רוזנטל הוצא לבקשת "הפועל" פתח־תקווה, על המשמר, 21 באוקטובר 1971 רוזנטל: אימון עם הפועל פיית, מעריב, 11 בינואר 1972 היום הראשון של רוזנטל במנישנגלדבך, מעריב, 28 במאי 1972 רוזנטל הראשון: רוזנטל לא יהיה האחרון, חדשות, 4 באוגוסט 1986 רוזנטל ישמור על הברזילאי, מעריב, 22 באוגוסט 1972 שפיגלר הוחתם לשנתיים . במנשנגלאדבאך, על המשמר, 6 באוגוסט 1972 שפיגלר עשוי לחזור היום ולשחק בארץ, מעריב, 29 באוגוסט 1972 מכבי ובית"ר ת"א היום בגמר הגביע בכדורגל, דבר, 1 ביוני 1977 רוזנטל יצא לארה"ב לשחק כמקצוען, מעריב, 9 באפריל 1978 רוזנטל חתם עונה נוספת בארה"ב, מעריב, 11 ביולי 1978 שמואל טל, התחזית ל"ארצית" - מאבקיה קשים בקצוות ורמה בינונית, דבר, 6 בספטמבר 1981 אלכס פרלמן, ששון לבני־יהודה וחיים לוי להכוז, מעריב, 17 בינואר 1984 מאיר ריפמן, נפתח מו"מ להעברת חביב מיהוד להפועל תל־אביב, מעריב, 29 ביולי 1984 רוזנטל התפטר, חדשות, 18 בספטמבר 1984 מאיר ריפמן, רוזנטל - המאמן הראשון שהתפטר, מעריב, 18 בספטמבר 1984 להפועל לוד - ברכות לעלייה לליגה הלאומית, חדשות, 8 ביוני 1986 גביע אסיה - לנוער ישראל בכדורגל, קול העם, 7 במאי 1965 ישראל ניצחה את הפיליפינים 1:8, קול העם, 27 באפריל 1965 ישראל פז, גביע־אסיה כמעט וניזוק בקבלת־פנים סוערת בלוד, על המשמר, 2 במאי 1967 רוזנטל ושפיגלר יחוייבו להופיע בנבחרת אסיה, על המשמר, 18 באפריל 1967 רוזנטל הוזמן לנבחרת אסיה, על המשמר, 12 במרץ 1968 מנשנגלאדבך תתמודד מחר ב״בלומפילד" עם הנבחרת, על המשמר, 8 בינואר 1973 במשחק הכדורגל אתמול ב״בלומפילד" ישראל זכתה בנצחון (1:3) והאמריקנים קיבלו את הכבוד, על המשמר, 14 בנובמבר 1973 בוקי נאה, "כדורגלן הנבחרת בעבר העלים מס", חדשות, 6 בנובמבר 1991 מאת הדס מגן, ‏מחלוקת על משכנתא שנתנה כלל לבקשת מכרה של הכדורגלן לשעבר שמואל רוזנטל, באתר גלובס, 26 באוגוסט 1997 תומר רוט, מגיע להם: מכבי ערד תמר עלתה לליגה ב', באתר דאבל פס, 14 באפריל 2020